Medysk Sintrum Ljouwert
It Medysk Sintrum Ljouwert (Nederlânsk en offisjeel: Medisch Centrum Leeuwarden), ornaris ôfkoarte ta MCL, is in sikehûs yn Ljouwert.

Beskriuwing
It MCL leit yn it suden fan Ljouwert en hat 653 bêden. It is it grutste net-akademyske sikehûs fan Nederlân. It MCL hat in regionale funksje foar hiel Fryslân, hast alle gebrûklike spesjalismen yn 'e hûs en dêrnjonken in tal bysûndere spesjalismen en sintrums, lykas it Hertsintrum Fryslân, it Spatiersintrum Friesland en it Sintrum foar Obesitas Nederlân. It MCL wie yn 2004 ien fan de earste sikehuzen fan it lân mei spesjaal ynrjochte operaasjekeamers foar minimaal-ynvasive sirurgy, de saneamde endosuites. It MCL fersoarget yn 'e mande mei it UMCG opliedingen ta medysk spesjalist. It MCL hat in eigen opliedingsynstitút, de MCL Akademy.

Skiednis 
It MCL is yn 1982 ûntstien út trije Ljouwerter sikehuzen:
 Triotel (MCL-Súd)
 Diakonessenhûs (MCL-Midden)
 Sint Bonifatius Hospitaal (MCL-Noard)

Yn respektivelik 1987 en 2004 binne it MCL-midden en it MCL-Noard sluten. De namme MCL-Súd waard yn 2004 feroare yn MCL. It hjoeddeistige MCL waard yn 1987 boud en letter ferskate kearen útwreide. It MCL is no it grutste gebou fan Ljouwert. MCL Harns, it eardere Streeksikehûs Oranjeoard is sûnt 1995 ek ûnderdiel fan it MCL. Dit sikehûs koe allinnich bestean bliuwe as it fúzjearje soe.

Keppelings om utens 
 Offisjele webside fan MCL
 Hertsintrum Fryslân
 Spatiersintrum Fryslân
 Sintrum foar Obesitas Nederlân

Bouwurk yn Ljouwert
Sikehûs yn Fryslân
Bouwurk yn Ljouwert (gemeente)
Organisaasje oprjochte yn 1982
Bouwurk út 1987
Organisaasje yn Ljouwert